cyanic-selkie/wikianc huggingface dataset:
Valerie Dore
Valerie Dore syntyi Monacossa ja on oikealta nimeltään Monica Stucchi. Hän levytti vain muutaman kappaleen, mutta ne nousivat hiteiksi kaikkialla Keski-Euroopassa. Suurimmat menestykset olivat "The Night", "Get Closer" ja "It's So Easy", joiden tekijätiimiin kuuluvat Novecento-yhtyeen jäsenet Lino, Pino ja Rossana Nicolosi sekä Dora Carofiglio yhdessä tuottaja Roberto Gasparinin kanssa. Vuonna 1986 julkaistun ainoan varsinaisen albumin laulujen sanat pohjautuvat Kuningas Arthurin ja pyöreän pöydän ritarien tarinoihin. Sanoituksista vastasi Simona Zanini ja sävellyksistä Marco Tansini. Tähän mennessä viimeiseksi jääneessä levytyksessä "Wrong direction" mukana oli myös brittiläisiä taustajoukkoja. Sittemmin on arveltu, ettei artisti olisikaan esittänyt laulujaan itse, vaan joissain niistä olisivat ainakin osittain olleet tukena D. Carofiglio ja S. Zanini.
Sakari Pesola
Sakari Pesola (s. 1963 Töysä) on Kolmas Nainen -yhtyeen kitaristi ja säveltäjä. Musiikkiuran ulkopuolella hän toimii historian ja yhteiskuntaopin opettajana Pohjois-Haagan Yhteiskoulun lukiossa ja yläkoulussa. Pesola on tehnyt vuonna 2003 lisensiaattitutkimuksen otsikolla ”Suomalaisen populaarimusiikin tuotanto ja julkisuus 1925–1938”.
Kolmannen Naisen tauon aikana Pesola soitti Luunelonen-yhtyeessä vuosina 1996-97.
Pyrophorus
Pyrophorus on eräs seppäkuoriaisiin (Elateridae) kuuluva suku. Pyrophorus-suvun kuoriaiset loistavat pimeässä elimistössään kemiallisessa reaktiossa valmistuvan valon avulla (bioluminesenssi), kuten eräs tutumpi kovakuoriainen eli kiiltomato, tosin ne eivät hehku niiden tapaan vaan loistavat taukoamatta. Suvun edustajilla on kaksi loistavaa pistettä. Lajit pystyvät muuttamaan loistonsa voimakkuutta, ne loistavat kirkkaammin vaaran uhatessa. Suvun edustajia voi tavata ainoastaan trooppisilta ja subtrooppisilta alueilta Amerikasta. Sukuun kuuluu monia lajeja.
Aikuiset käyttävät ravintonaan siitepölyä ja joskus pieniä hyönteisiä. Toukat syövät kasvien osia ja selkärangattomia, mukaan lukien toisia toukkia. Naaras munii munat maan sisään tai päälle. Myös munat ja niistä kuoriutuvat toukat loistavat hieman. Ne kasvavat hitaasti ja toukka-aste kestää joitain vuosia ennen koteloitumista.
WLAN
thumb|WLAN-[[tukiasema ja -reititin]]
WLAN eli langaton lähiverkko, on paikallinen tietoliikenneverkko, jossa lähiverkkoon ja usein myös sen kautta muös internetiin kytketty reititin toimii tukiasemana eli muodostaa langattoman internet-yhteyden (jos yhteys internetiin on olemassa) mahdollistavan mikroaaltokentän. Wlan ei välttämättä sisällä internet-yhteyttä, niinkuin nimi sanoo. Wlan on langaton lähiverkko (lan=local area network) ,jossa wlan reitittimen kautta verkossa olevat laitteet pystyvät kommunikoimaan keskenään. Wlan voi yhdistyä internetiin eli Wan (wide area network) verkkoon. Mutta yksiselitteisesti wlan itsessään ei takaa internet-yhteyttä. Lähiverkon alueella sijaitsevat päätelaitteet kuten tietokoneet ja älypuhelimet saavat tällä tavalla internet-yhteyden (jos sellainen on reitittimeen kytketty), johon ne kytkeytyvät usein automaattisesti. Lähiverkkoon kytkeytyneet päätelaitteet voivat olla yhteydessä myös toisiinsa, mikä mahdollistaa joissain tapauksissa tiedostojen salakatselun.
Langaton lähiverkko käyttää useimmiten IEEE 802.11 -standardin mukaista tekniikkaa, jota markkinoidaan kauppanimellä Wi-Fi. Wi-Fi-reitittimet lähettävät useimmiten 2 400 megahertsin taajuista säteilyä, mutta osa käyttää 5 000 megahertsiä. Niin sanottu uuden sukupolven WLAN lähettää matalataajuisempaa 900 megahertsin säteilyä.
IEEE 802.11 -standardin tavallisin käytössä oleva versio on 802.11g, jonka radiorajapinnan maksimisiirtonopeus on 54 Mbps. Uudempi Wi-Fi 4 eli 802.11n voi käyttää korkeampaa ja vähemmän ruuhkaista 5 GHz taajuutta ja mahdollistaa jopa 600 Mbit/s nopeudet. IEEE 802.11 -standardin lisäksi on myös ETSIn standardoima HiperLAN, mutta HiperLAN-standardin versiot eivät ole kuitenkaan yleistyneet.
Historia
Radioastronomi John O'Sullivan kehitti ratkaisevat osat Wi-fi-teknologiaa radioastronomian tutkimuksen sivutuotteena.
Langaton LAN-laitteisto maksoi alun perin niin paljon, että sitä käytettiin vain vaihtoehtona kaapeliverkolle paikoissa, joissa kaapelointi oli vaikeaa tai mahdotonta. Varhainen kehitystyö sisälsi toimialakohtaisia ​​ratkaisuja ja patentoituja protokollia, mutta 1990-luvun lopulla ne korvattiin teknisillä standardeilla, pääasiassa IEEE 802.11:n eri versioilla (Wi-Fi-tuotenimeä käyttävissä tuotteissa).
Vuodesta 1991 lähtien European Telecommunications Standards Institute (ETSI) kehitti HiperLAN/1-nimellä tunnettua eurooppalaista vaihtoehtoa, jonka ensimmäinen versio hyväksyttiin vuonna 1996. Tätä seurasi HiperLAN/2:n toiminnallinen spesifikaatio ATM-vaikutteineen helmikuussa. 2000. Kumpikaan eurooppalainen standardi ei saavuttanut 802.11:n kaupallista menestystä, vaikka suuri osa HiperLAN/2-työstä on säilynyt IEEE 802.11a:n fyysisessä määrittelyssä (PHY), joka on lähes identtinen HiperLAN/2:n PHY:n kanssa.
Vuonna 2009 802.11n lisättiin 802.11:een. Se toimii sekä 2,4 GHz:n että 5 GHz:n taajuudella enintään 600 Mbit/s tiedonsiirtonopeudella. Useimmat uudemmat reitittimet ovat kaksikaistaisia ​​ja pystyvät hyödyntämään molempia langattomia taajuuksia. Tämä mahdollistaa tiedonsiirron välttämisen ruuhkaisen 2,4 GHz:n kaistan, joka jaetaan myös Bluetooth-laitteiden ja mikroaaltouunien kanssa. 5 GHz:n kaistalla on myös enemmän kanavia kuin 2,4 GHz:n kaistalla, mikä mahdollistaa suuremman määrän laitteita jakaa tilaa. Kaikki WLAN-kanavat eivät ole käytettävissä kaikilla alueilla.
HomeRF-ryhmä perustettiin vuonna 1997 edistämään kotikäyttöön tarkoitettua teknologiaa, mutta se hajosi tammikuussa 2003.
Suomessa jotkut kaupungit, kunnat ja yliopistot kehittivät omia WLAN-verkkoja keskustoihinsa yleisen tietoliikenneinfrastruktuurin kehittämiseksi julkisena palveluna. WLAN saattoi olla HSDPA:n veroinen nopeudessa ja joissain kaupungeissa, kuten Lahdessa ja Oulussa sen sai käyttöönsä maksutta ja rekisteröitymättä.
Nimet ja termit
thumb|[[PCIe-väylään asennettava tietokoneen WLAN-laajennuskortti]]
Wi-Fi
Wi-Fi on Wi-Fi Alliancen tavaramerkki, jota jäsenet käyttävät määritellyn laatutason symbolina. Wi-Fi Zone -logolla merkityssä paikassa on tarjolla langaton lähiverkko, johon voi liittyä Wi-Fi-yhteensopivalla päätelaitteella. Wi-Fi Alliance kiistää tavaramerkin olevan lyhenne sanoista ”Wireless Fidelity”, vaikka järjestö käytti alkuvaiheessa logon yhteydessä slogania ”The Standard For Wireless Fidelity”. Eräs perustelu Wi-Fi-tavaramerkin käyttöönotolle oli samankaltaisuus menestyneen Hi-Fi-tavaramerkin (High Fidelity) kanssa.
IEEE 802.11
IEEE 802.11 on IEEE:n standardi langattomille lähiverkoille. Varsinkin alkuaikoina käytettiin usein nimitystä langaton Ethernet, koska tekniikka on läheistä sukua Ethernetille (802.3). Tällä hetkellä suosituimmat IEEE 802.11 -sarjan standardit ovat 802.11a (2 Mbps), 802.11b (11 Mbps), 802.11g (54 Mbps) ja 802.11n (300 Mbps). 802.11ac, joka käyttää dualband-tekniikkaa on taaksepäin yhteensopiva 802.11b/g/n-standardien kanssa. Sen nopeus on 1 300 Mbps 5 gigahertsin kanavalla ja 450 Mbps 2,4 gigahertsin kanavalla.
Kotitaloudet
Kotitalouksissa WLAN:ia käytetään muun muassa verkottamaan langallinen internetyhteys langattomaksi, jottei asuntoihin tarvitse kaapeloida erillistä sisäverkkoa. Viestintävirasto määrää sisäverkkojen rakentamisesta muun muassa uudisrakentamisessa ja olemassa olevia sisäverkkoja uudistettaessa. Asuntoon tulevaan kiinteään tietoliikenneyhteyteen liitettyyn modeemiin kytketään langaton tukiasema, ja tietokoneeseen asennetaan tukiaseman kanssa radioteitse kommunikoiva lähetin-vastaanotin. Se voi olla esimerkiksi PCI-verkkokortti pöytätietokoneeseen, PCMCIA-kortti yleensä kannettavaan tietokoneeseen tai USB:llä molempiin kytkettävissä oleva erillinen lähetin-vastaanotin. Nykyään kannettavissa tietokoneissa on lähes aina WLAN-lähetin-vastaanotin sisäänrakennettuna. Samoin monissa ADSL-modeemeissa on sisäänrakennettu WLAN-tukiasema.
Kunnat, kaupungit ja elinkeinonharjoittajat tarjoavat yhteyspisteitä
WLAN-tukiaseman liittäminen jo olemassa olevaan kiinteään tietoliikenneverkkoon on periaatteessa yksinkertaista ja edullista, joten jotkut elinkeinonharjoittajat, kuten ravintolat ja kahvilat tai lentoasemat, tarjoavat joko asiakkailleen maksutta tai maksua vastaan WLAN-palvelua käytettäväksi esimerkiksi kannettavilla tietokoneilla, tablet-tietokoneilla ja älypuhelimilla. Myös kunnat ovat avanneet avoimia verkkoja, jotka voivat teoriassa kattaa kunnan taajamat, kirjastot tai koulut. Näiden Wi-Fi- tai WLAN-hotspoteiksi kutsuttujen palvelujen määrä lisääntyy yhä. VR:n uudemmassa vaunukalustossa on yleensä WLAN matkustajien käytössä.
Langattoman verkon perustamisen kokonaiskustannuksesta laitteiden osuus on yleensä pieni, joten säästäminen tehdään verkon suunnittelussa ja rakentamisessa sekä ylläpidossa. Verkkojen tietoturva, kattavuus, nopeus ja luotettavuus vaihtelee.
Joissain kaupungeissa on WLAN-verkkotoiminta aloitettu ja lopetettu jo vuosia sitten. Joissain kaupungeissa toimintaa laajennetaan. WLAN-liiketoiminta on useissa operaatioissa havaittu haastavaksi, ja nykyisin kasvavat verkot ovatkin usein veronmaksajien maksamia verkkoja.
Operator WLAN
Operator WLAN (oWLAN, OWLAN, WLAN Offloading) on järjestelmä, joka yhdistää matkapuhelinverkkojen (esim. GSM) tilaajatunnisteen (IMSI) WLAN-tekniikkaa käyttäviin verkkoihin. Tämä mahdollistaa verkkovierailun (engl. roaming) sekä laskutuksen hallinnoinnin. Teleoperaattorit tutkivat 2000-luvun alussa OWLAN-järjestelmien kaupallista hyödyntämistä, mutta OWLAN ei kuitenkaan koskaan osoittautunut kannattavaksi liiketoimintamalliksi. OWLAN:n sijasta kuluttajat useimmiten yhdistävät matkapuhelimensa tietoverkkoon joko nopealla 3G/4G-yhteydellä tai tavallisella WLAN-yhteydellä joko omasta tukiasemastaan tai julkisesta hotspot-asemasta.
Paikannus
Tietoa WLAN-tukiasemien sijainnista voi hyödyntää paikannuksessa. Tarkkuus on tyypillisesti muutamia kymmeniä metrejä, joskus hivenen enemmän. Paikannus tapahtuu tukiaseman MAC-osoitetta hyödyntämällä. MAC-osoitteet on tallennettu tietokantoihin, joista osa on vapaasti hyödynnettävissä, mm. Googlen tietokanta "Google Location Services" -palvelun kautta. Tekniikka voi avustaa myös GPS-paikannusta, jonka aloitusvaihe voi muutoin kestää minuutteja.
Yhdysvalloissa Skyhook Wireless (aiemmin Quarterscope) kehitti ko. tekniikan ja keräsi tiedot yli 100 miljoonasta tukiasemasta lähinnä Yhdysvalloissa ja Kanadassa. Google kerää vastaavaa tietokantaa ja laajensi tietokantaa merkittävästi Google Street View -palvelun näkymiä kuvatessaan. Ainakin Apple ja Microsoft keräävät vastaavaa tietokantaa.
WLAN-tukiasemien sijaintitietokanta laajentuu jatkuvasti erityisesti älypuhelimien ja mobiililaitteiden GPS-tietojen avulla. Mm. Googlelle välittyvät kaikkien em. laitteille näkyvien WLAN-tukiasemien paikkatiedot, mikäli käytössä on sopiva laite (Android) ja/tai Googlen palvelu (Google Maps). Mikäli GPS-tietoa ei ole käytettävissä, uuden tukiaseman paikannuksessa hyödynnetään lähellä olevia jo paikannettuja WLAN-tukiasemia. Tällöin paikannus on hivenen epätarkempi. Lähes kaikki Suomen WLAN-tukiasemat on paikannettu ja uudet tukiasemat paikantuvat hyvin nopeasti tietokantoihin.
WLAN-signaaleja käytetään myös tarkempaan paikannukseen esimerkiksi rakennusten sisällä perustuen useiden tukiasemien signaalien vertailuun ja niiden pysyvään sijaintiin tunnetuissa paikoissa.
Tietoturvallisuus
Suojaamattoman avoimen verkon kautta luotu yhteys on täysin turvallinen, kun tietokoneen ja palvelun välillä käytetään TLS-suojausta. TLS-suojatut verkkosivut tunnistaa HTTPS-protokollasta. Yleensä myös selain ilmaisee salatusta yhteydestä (esim. värittämällä osoitekentän tai näyttämällä suljetun lukon kuvaa). Myös VPN-yhteydet ovat salattuja.
WLAN-verkoista osa on avoimia ja osa on suojattu erilaisilla salasanoilla. Yksi vieläkin yleinen ja jo tietoturvattomaksi osoitettu salausprotokolla on WEP. Sen tultua helpohkosti murrettavaksi kehitettiin TKIP, ja sen jälkeen uudet tekniikat WPA ja WPA2. WLAN-yhteyden luvattoman käytön ehkäisemiseksi voidaan ottaa käyttöön myös verkkokorttien MAC-osoitteen tarkistus, jolloin WLAN-tukiasema sallii yhteydenmuodostuksen ainoastaan verkkokorteille, joiden MAC-osoite löytyy WLAN-tukiaseman valkoiselta listalta.
Energiankulutus
Wifi-reitittimen energiankulutus riippuu sen tehosta. Kyseisten laitteiden energiankulutus vaihteli vuonna 2018 välillä 2-20 wattia keskikulutuksen ollessa 6 wattia.
Käyttökohteet
Nykyaikaiset WLAN-toteutukset vaihtelevat pienistä kodin verkoista suuriin kampuksen kokoisiin, aina mobiiliverkkoihin lentokoneissa ja junissa. Internetiä voidaan käyttää julkisten WLAN-tukiasemien avulla esimerkiksi ravintoloissa, hotelleissa tai kahviloissa. Käyttäjä voi myös muodostaa oman WLAN-verkkonsa käyttäen mukana kuljetettavaa 4G tai 5G-moodemia, jonka kautta laitteet voidaan yhdistää Internetiin langattomasti.
Kotkan kirkko
thumb|right|250px|Kotkan kirkko, sankarihaudat Kotkan kirkko on vuosina 1897–1898 rakennettu punatiilikirkko Kotkan keskustassa Kotkansaarella. Rakennus kuuluu Kotka–Kymin seurakunnan tiloihin.
Arkkitehtuuri
Kotkan kirkko on päätytornillinen pitkäkirkko, joka edustaa uusgoottilaista tyyliä. Suunnittelija on kirkkoarkkitehti Josef Stenbäck, jonka käsialaa on ulkoisesti lähes samanlainen Mikkelin tuomiokirkko, joka on kuitenkin pitkäkirkko ilman poikittaistilaa. Sisätilat niissä ovat kuitenkin erilaiset. Kotkan kirkon sisätilaa hallitsee pilareiden kannattama lehterikerros. Pilarit jakavat salin kolmeen laivaan. Salissa on noin 1 500 istumapaikkaa. Kuorissa on lasimaalausikkunat ja kirkon sivuilla kuusimetriset yli 2 000 lasinpalasta kootut ruusuikkunat, joista toisen keskusaiheena on Jumalan Karitsa, Agnus Dei. Toisessa on keskiössä pelikaani. Kirkon 54 metriä korkeassa tornissa on aikaa näyttävä kello. Kirkkoa ympäröi puistomainen tontti, jolla sijaitsee viime sotien sankarihauta-alue.
Esineistö
Kirkossa on aikaa näyttävä tornikello. Mekaaninen kellokoneisto poistettiin käytöstä, mutta jätettiin paikalleen 1990-luvun lopussa, jolloin torniin asennettiin sähköinen kello. Se kuitenkin lakkasi toimimasta 2009, jolloin mekaaninen kello päätettiin kunnostaa. Tornikellon korjaus maksoi noin 52 000 euroa. Koneisto on nyt lämpimissä tiloissa. Kellon koneiston on alun perin 1898 rakentanut ruotsalainen kellomestari Linderoth.
Christian Thomasius
pienoiskuva|Christian Thomasius Christian Thomasius (1. tammikuuta 1655 Leipzig –  23. syyskuuta 1728 Halle) oli saksalainen filosofi ja oikeustieteilijä. Thomasius oli saksalaisen valistuksen ajan voimakas vapaamielisten aatteiden edustaja skolastisuutta, suvaitsemattomuutta ja taikuutta vastaan. Hän luennoi ensimmäisenä yliopistossa saksan kielellä.
Elämä ja filosofia
Thomasius tuli oikeustieteen tohtoriksi Frankfurtissa vuonna 1678 ja luennoi vuodesta 1688 Leipzigissa. Vapaamielisten mielipiteidensä vuoksi hänen oli paettava Leipzigista Halleen, jonka osittain hänen myötävaikutuksellaan perustetussa yliopistossa hänestä tuli oikeustieteen professori vuonna 1694.
Thomasius on yksi saksalaisen valistuksen edelläkävijöistä, ja hän teki suuria palveluksia saksalaiselle kulttuurille sillä rohkeudella, jolla hän asettui vastustamaan noituutta ja kidutusta sekä puolustamaan tieteen ja uskon vapautta. Hän näki tieteen päätehtävänä taikauskon hälventämisen ja valistuksen levittämisen, ja hän oli ensimmäinen, joka luennoi äidinkielellä saksalaisessa yliopistossa vuonna 1688, sekä oli saksankielisten kirjoitustensa kautta saksalaisen filosofisen terminologian uranuurtaja.
Hänen filosofiansa perustui järjen käyttöön. Uskonnollisissa näkemyksissään hän lähentyi mystiikkaa ja pietismiä. Filosofian ja teologian eron hän määritteli siten, että edellinen sisälsi luonnollisen, jälkimäinen ilmoitetun totuuden. Oikeustieteen opettajana hän sai vaikutteita Hugo Grotiukselta ja Samuel Pufendorfilta. Thomasiuksen mukaan laki on edellytys ihmisen onnellisuudelle yhteiskunnallisessa elämässä, ja Jumala on kirjoittanut luonnonlain ihmisen sydämeen. Thomasius koetti tähdentää juridisen ja moraalisen oikeuden välistä eroa. Hänen lukuisiin kirjoituksiinsa kuuluvat muun muassa Einleitung zur vernunftlehre (1691), Einleitung in die sittenlehre (1692), Ausübung der sittenlehre (1696), Fundamenta iuris naturæ et gentium (1705), Ausübung der vernunftlehre (1710). Thomasius julkaisi ensimmäiset saksankieliset tieteelliset aikakauslehdet Teutsche monate ja Geschichte der weisheit und torheit.
Kazuo Ishiguro
Kazuo Ishiguro (s. 8. marraskuuta 1954 Nagasaki) on japanilaissyntyinen brittikirjailija. Hänelle myönnettiin Nobelin kirjallisuuspalkinto vuonna 2017.
Elämä ja ura
Ishiguro muutti perheensä kanssa Englantiin vuonna 1960 isänsä työn vuoksi ja kävi koulua Surreyssa. Hän opiskeli englannin kieltä ja filosofiaa Kentin yliopistossa ja luovaa kirjoittamista East Anglian yliopistossa Malcolm Bradburyn johdolla. Tuolloin hän tapasi myös kirjailijanuransa varhaisen mentorin, Angela Carterin.
Vuonna 1981 kolme Ishiguron novellia julkaistiin teoksessa Introductions 7: Stories by New Writers. Kokopäiväisesti Ishiguro alkoi kirjoittaa vuonna 1982. Samana vuonna ilmestyi hänen esikoisromaaninsa Silmissä siintävät vuoret. Se sai Winifred Holtbyn muistopalkinnon. Vuonna 1983 Granta-kirjallisuuslehti nimesi Ishiguron yhdeksi 20 lupaavasta nuoresta brittikirjailijasta.
Ishiguron toinen romaani Menneen maailman maalari ilmestyi vuonna 1986. Se käsittelee Japanin suhdetta toisen maailmansodan tapahtumiin. Teos voitti Whitbreadin Vuoden kirja -palkinnon ja oli ehdolla Booker-palkinnon saajaksi. Vuonna 1989 ilmestyi Ishiguron kolmas romaani, sodanjälkeiseen Englantiin sijoittuva Pitkän päivän ilta. Se sai Booker-palkinnon ja siitä tehtiin samanniminen elokuva, jonka pääosia näyttelivät Anthony Hopkins ja Emma Thompson.
Ishiguron kirjoja on käännetty yli 30 kielelle. Suomessa niitä on ilmestynyt Tammen Keltaisessa kirjastossa. Kirjoja ovat suomentaneet Marjatta Kapari ja Helene Bützow.
Kirjojen lisäksi Ishiguro on tehnyt alkuperäiskäsikirjoituksen Channel 4:n televisioelokuviin A Profile of Arthur J. Mason (1984) ja The Gourmet (1985).
Vuonna 1995 Ishiguro sai Brittiläisen imperiumin ritarikunnan OBE-arvonimen. Hän on Royal Society of Literaturen jäsen. Ranskan hallitus myönsi hänelle vuonna 1998 Chevalier de l’Ordre des Arts et des Lettres -kunniamerkin.
Mettupalayam
Mettupalayam on kaupunki ja kunta Tamil Nadun osavaltiossa, Intiassa. Kaupungissa on 66 213 (2001) ja se sijaitsee Bhavani-joen varrella 38 kilometrin päässä Coimbatoresta.
Mettupalayamista lähtee Nilgirin rautatie, joka kuuluu Unescon maailmanperintöluetteloon, sekä autotiet Nilgirivuorille. Kaupunki onkin merkittävä kauppapaikka tuoreille hedelmille ja vihanneksille, jotka tulevat vuorilta. Niitä myydään täältä ympäri Coimbatoren piirikuntaa.
Tadeusz Różewicz
Tadeusz Różewicz (9. lokakuuta 1921 Radomsko – 24. huhtikuuta 2014 Wrocław ) oli puolalainen runoilija ja näytelmäkirjailija. Hän selvisi täpärästi toisesta maailmansodasta, jossa hänen veljensä Janusz kaatui. Hänet nimitettiin vuonna 2000 Jagellon yliopiston kunniatohtoriksi.
Różewicz oli aikansa johtavia puolalaisia runoilijoita. Avantgardistisissa runoissaan hän käsittelee moraalisia ongelmia ja niiden ratkaisemista. Hän kirjoitti myös näytelmiä.
Useita runoteoksia julkaisseen Różewiczin ensimmäinen näytelmä, on Kartoteka (1960, suom. Kortisto) joka on esitetty suomeksi (Ylioppilasteatteri 1965), samoin kuin Valkoinen avioliitto (Białe małżeństwo, Turun kaupunginteatteri 1989).
Oppivelvollisuus
Oppivelvollisuudella ymmärretään nykyaikaisissa yhteiskunnissa kaikille kansalaisille asetettua velvollisuutta hankkia itselleen tietty perussivistys.
Historia
Suomi otti käyttöön oppivelvollisuuden vuoden 1921 oppivelvollisuuslailla, joka määräsi kaikille pakolliseksi vähintään kuusivuotisen kansakoulun oppimäärän suorittamisen. Käyttöönotto tapahtui verrattain myöhään, sillä oppivelvollisuudesta ei ollut onnistuttu säätämään Venäjän alaisuudessa. Oppivelvollisuutta myös vastustettiin, sillä kansakoulun pelättiin olevan yhteiskunnalle kallis ja kasvattavan huonoja työntekijöitä. Käytännössä oppivelvollisuus toteutui suurimmassa osassa maata jo 1920-luvulla, mutta Tunturi-Lapissa viimeiset syrjäkylät saatiin kouluverkon piiriin vasta 1950-luvulla.
Oppivelvollisuuden suorittaminen
Suomessa oppivelvollisuus alkaa yleensä sinä vuonna, kun lapsi täyttää seitsemän vuotta. Koulun aloittamista voidaan kuitenkin siirtää vuodella myöhemmäksi tai aikaisemmaksi. Yleisimmin oppivelvollisuus suoritetaan peruskoulussa, joka opettaa oppimäärään kuuluvia oppiaineita. Oppivelvollisuus on mahdollista suorittaa myös muulla tavoin kuin peruskoulua käymällä – tällöin oppivelvollisen huoltajat ovat vastuussa siitä, että oppivelvollinen saa perusopetuksen oppimäärän mukaiset tiedot. Oppivelvollisuuden lisäksi Suomessa asuvien lasten on osallistuttava oppivelvollisuutta edeltävänä vuonna esiopetukseen tai muuhun esiopetuksen tavoitteet saavuttavaan toimintaan.
Oppivelvollisuuden loppuminen
Oppivelvollisuus lakkaa peruskoulun oppimäärän tultua suoritetuksi tai kymmenen vuotta oppivelvollisuuden alkamisen jälkeen, jälkimmäinen tarkoittaa useimmille kesää sinä vuonna, jona oppilas täyttää 17 vuotta. 1.8.2021 alkaen oppivelvollisuus päättyy, kun oppilas täyttää 18 vuotta. Tämä tarkoittaa, että jokaisen nuoren on jatkossa jatkettava opintojaan peruskoulun jälkeen esimerkiksi lukiossa, ammatillisessa koulutuksessa tai oppisopimuskoulutuksessa täysi-ikäisyyteen saakka. Samalla myös toisen asteen oppimateriaalit muuttuvat maksuttomiksi. Uudistus koskee ensimmäisenä niitä nuoria, jotka käyvät lukuvuonna 2020–2021 yhdeksättä luokkaa, eli pääosin vuonna 2005 syntyneitä.
Koulun päätyttyä oppilas saa päättötodistuksen koululta, muulla tavalla oppivelvollisuutta suorittavan taas tulee osallistua erityiseen tutkintoon saadakseen oppimäärän suoritettua ja suorittamista osoittavan todistuksen. Näitä tutkintoja saa järjestää perusopetusta tarjoava taho. Useimmat kotiopetuksen oppilaat suorittavat tämän tutkinnon kotikunnassaan.
Pidennetty oppivelvollisuus
Tuen tarpeessa olevien lasten oppivelvollisuutta voidaan pidentää. Pidennetyn oppivelvollisuuden piiriin kuuluvien lasten 11-vuotinen oppivelvollisuus alkaa 6-vuotiaana (PoL 25 §). Päätös pidennetystä oppivelvollisuudesta on samalla päätös erityisopetukseen ottamisesta.
Koulun keskeyttäminen
Suurin osa oppivelvollisuusikäisistä suorittaa oppivelvollisuutensa 16 ikävuoteen mennessä. Joidenkin osalta tämä viivästyy koulunkäynnin keskeyttämisen vuoksi. Siksi Suomessa keskusteltiin oppivelvollisuusikärajan nostamisesta 18 vuoteen. Oppivelvollisuusikä päätettiin nostaa 18 vuoteen joulukuussa 2020 ja se astuu voimaan 1.8.2021 alkaen.
Huoltajan vastuu
Oppilaan huoltajan on huolehdittava, että oppilas täyttää oppivelvollisuutensa. Jos huoltaja laiminlyö tämän velvollisuutensa, hänet on tuomittava oppivelvollisen valvonnan laiminlyönnistä sakkoon.
Oppivelvollisuuden pidentäminen
Kok­ko­lan si­vis­tys­joh­ta­ja Pe­ter John­son ja Harvardin vieraileva kasvatustieteen professori Pa­si Sahl­berg kirjoittivat, että oppivelvollisuuden pidentäminen olisi tehotonta ja turhaa ja olisi hyödyllisempää panostaa lisää varhaiskasvatukseen ja alaluokkiin. Tutkimusten mukaan juuri tämä tehokkaimmin ehkäisisi koulun keskeyttämiseen johtavia ongelmia. Helsingin Sanomat tukee kantaa ja kirjoittaa, että oppivelvollisuuden pidentäminen voisi viedä resursseja ja päinvastoin kasvattaa luokkakokoja sekä kiihdyttää opetuksen eriarvoistumista. Opetuksen ammattilaiset eivät juuri oppivelvollisuuden nostamista kannata.
Eduskunta hyväksyi joulukuussa 2020 oppivelvollisuusiän nostamisen 18 ikävuoteen. Samalla toisesta asteesta päätettiin tehdä oppilaille maksuton. Oppivelvollisuusiän pidentyminen astui voimaan 1.8.2021.
Uutta laajennettua oppivelvollisuutta kutsutaan laajennetun oppivelvollisuuden piiriksi.
Laki maittain
Seuraavassa taulukossa ilmoitetaan, missä vaiheessa pakollinen koulutus alkaa ja päättyy maittain. Pakollisen koulutuksen aloittamisen yleisin ikä on 6, vaikka se vaihtelee välillä 3 ja 8.
World Series of Poker Tournament of Champions
World Series of Poker Tournament of Champions oli pokerin kutsuturnaus, joita järjestettiin vuosittain 2004–2006. Turnaukseen ei ollut osallistumismaksua. Voittajalle ei annettu World Series of Poker (WSOP) -turnausvoittoranneketta vaan WSOP:n logoa muistuttava pokaali.
World Series of Poker Tournament of Champions on myös vuonna 2006 ilmestynyt tietokonepeli.
2004
thumb|275px|Annie Duke
Ensimmäinen turnaus pelattiin 1. syyskuuta 2004 ja siihen oli kutsuttu kymmenen tunnettua pokeriammattilaista. Voittaja sai kahden miljoonan dollarin palkinnon, muita sijoja ei palkittu. Annie Dukesta tuli turnauksen ykkösenä kaikkien suurimman pokeriturnauspalkinnon voittanut nainen. Tämän ennätyksen rikkoi Annette Obrestad voittaessaan WSOPE:n pääturnauksen vuonna 2007.
2005
thumb|Mike "The Mouth" Matusow
Vuoden 2005 turnaus pelattiin 6. – 8. marraskuuta Caesars Palacessa Las Vegasissa. Ennen turnausta Harrah's oli ilmoittanut, että päästäkseen turnaukseen pelaajan oli voitettava WSOP:n oheisturnauksessa tai pelannut WSOP:n vuoden 2005 finaalipöydässä. Tapahtumaa sponsoroinut Pepsi kuitenkin vaati, että Phil Hellmuth, Doyle Brunson ja Johnny Chan on otettava myös mukaan turnaukseen. Julkisista vastalauseista huolimatta ESPN ja Harrah'sin vastavalittu markkinointipäällikkö Jeffrey Pollack päästivät nämä kolme mukaan. Hellmuth sijoittui kolmanneksi, Chan ja Brunson putosivat ennen finaalipöytää. Seuraavana vuonna Harrah's varasi oikeuden valita kuusi pelaajaa turnaukseen.
2006
thumb|225px|Mike Sexton Vuonna 2006 turnaukseen osallistui 27 pelaajaa: yhdeksän vuoden 2006 WSOP:n pääturnauksen finalistia, 11 WSOP:n oheisturnauksien (WSOP Circuit events) voittajaa ja joitakin sponsorien valitsemia pelaajia. Turnaus pelattiin 25. – 26. kesäkuuta Rio Hotel and Casinolla Las Vegasissa.
Varjakka (Oulunsalo)
thumb|230px|Varjakan kartano keväällä [[2007.]] thumb|230px|Varjakan vierasvenesatama. Varjakka on kylä Oulussa Salonpään kaupunginosassa, Oulunsalon suuralueella Kempeleenlahden etelärannalla. Oulun keskustasta on matkaa 15 kilometriä, ja Oulunsalon keskustaan kahdeksan kilometriä. Yleisesti alueesta käytetään nimitystä Oulunsalon Varjakka erotuksena Lumijoen Varjakasta.
Varjakassa sijaitsevat Varjakan kartano sekä Varjakan vierasvenesatama, jossa järjestetään vuosittain muun muassa Varjakka-soutu sekä Varjakka-regatta. Satamasta on myös opastettuja retkiä Varjakansaareen, jossa toimi vuosina 1900–1928 Varjakan saha.
Varjakka valittiin vuonna 2022 Pohjois-Pohjanmaan vuoden kyläksi.
Ida Outhwaite
Ida Outhwaite (9. kesäkuuta 1888 – 25. kesäkuuta 1960) oli australialainen lastenkirjojen kuvittaja, kirjailija ja taiteilija. Hänen ristimänimensä oli Ida Rentoul, ja hänen vanhempansa olivat pastori John Laurence Rentoul ja Annie Isobel Rattray.
Dr. Dre
Dr. Dre (oik. Andre Romelle Young, s. 18. helmikuuta 1965 Compton, Los Angelesin piirikunta, Kalifornia) on yhdysvaltalainen rap-artisti, tuottaja ja levy-yhtiön johtaja.
Hän on yksi menestyksekkäimmistä ja tunnetuimmista tekijöistä hip hop -musiikin saralla, jonka G-funk- ja gangsta-rap-alagenreissä hän on ollut merkittävänä vaikuttajana. Dr. Dre on voittanut uransa aikana kuusi Grammy-palkintoa.
Dr. Dre tuli tunnetuksi 1980-luvulla N.W.A.-yhtyeen jäsenenä ja siirtyi menestyksekkäälle soolouralle 1990-luvun alussa. Hänet tunnetaan myös yhteistyöstään tuottajana ja artistina esimerkiksi 50 Centin, Eminemin ja Snoop Doggin kanssa, ja hän on tehnyt lisäksi muutamia näyttelijänrooleja. Dr. Dre oli yksi Death Row Records -yhtiön perustajista ja on perustanut myös Aftermath Entertainment -levy-yhtiön. Myöhemmin hän oli mukana perustamassa Beats Electronics -yritystä, joka myytiin kolmella miljardilla dollarilla Applelle vuonna 2014.
Varhaisvaiheet ja musiikkiuran alku
Andre Romelle Young syntyi Theodore ja Verna Youngin perheeseen Comptonissa, Los Angelesin piirikunnassa Kaliforniassa. Hänen molemmat vanhempansa olivat laulajia, jotka erosivat hänen ollessa vielä lapsi. Hänen äitinsä oli vain 16-vuotias kun hän syntyi. Youngin neljästä sisaruksesta kaksi kuoli pian syntymänsä jälkeen. Young on musiikkituottaja Sir Jinxin serkku. Hänen äitinsä avioitui uudestaan, minkä kautta hänestä tuli rap-artisti Warren G:n velipuoli.
Ida Outhwaite
Vuonna 1909 Ida Rentoul avioitui liikemies Arthur Grenbry Outhwaiten (1875–1938) kanssa. Ida Rentoul Outhwaite, kuten häntä nyt kutsuttiin, ei avioiduttuaan julkaissut noin vuosikymmeneen mitään vaan keskittyi perhe-elämään. Pariskunnalle syntyi neljä lasta.
Dr. Dre
Varhaisvaiheet ja musiikkiuran alku
Perhe muutti useasti Los Angelesin piirikunnan sisällä. Young on kertonut varttuneensa suurimmaksi osaksi isoäitinsä luona New Wilmington Arms -asuntoalueella Comptonissa, ja sen lisäksi hän asui Carsonissa, Long Beachillä ja South Centralissa. Hänen kasvuympäristössään oli paljon katujengejä ja rikollisuutta, mutta Young päätti pysyä erossa niistä, koska ei halunnut vaarantaa vapauttaan. Myös hänen äitinsä vaikutti tähän päätökseen opettamalla huumeista hänelle jo pienestä pitäen. Hänen nuorempi veljensä murhattiin 21-vuotiaana.
Young oli nuoresta pitäen kiinnostunut musiikista, ja on kertonut varttuessaan kuunnelleensa muun muassa Isaac Hayesia ja James Brownia. 15-vuotiaana hän sai DJ-laitteen joululahjaksi, ja hän käytti kaiken aikansa laitteen parissa. Hän alkoi käyttämään taiteilijanimeä Dr. Dre, ja 18-vuotiaana hän toimi DJ:nä Eve After Dark -yökerhossa Los Angelesissa. Pian Young liittyi paikalliseen World Class Wreckin' Cru -ryhmään. Hänellä ei ollut juuri päätäntävaltaa millaista musiikkia he tekisivät, ja 21-vuotiaana hän päätti erota ryhmästä.
Ida Outhwaite
Kustannusyhtiö A & C Black julkaisi vuosina 1921–1930 viisi Outhwaiten teosta. Vuonna 1921 julkaistuun teokseen The Enchanted Forest kirjoitti tekstiosuudet hänen miehensä. Ida Outhwaiten ja Annie Rentoulin ehkä suosituin teos The Little Green Road to Fairyland puolestaan julkaistiin seuraavana vuonna.
Outhwaiten molemmat pojat kuolivat toisessa maailmansodassa. Hänen tyttärensä Wendy avioitui vuonna 1944 Kuninkaallisten ilmavoimien upseerin ja tulevan kenraalin Harold Brownlow Martinin kanssa.
Dr. Dre
N.W.A. ja Ruthless Records 1986 - 1991
Young sai lapsuudenystävänsä Eazy-E:n sijoittamaan uuteen levy-yhtiöön Ruhtless Recordsiin, ja he perustivat gangsta rap-kollektiivi N.W.A.:n. Ryhmään kuuluivat Dr. Dren ja Eazy-E:n lisäksi Ice Cube, MC Ren, DJ Yella, joka oli ollut myös World Class Wreckin' Crun jäsen, ja Arabian Prince.
N.W.A.:n ensimmäinen studioalbumi Straight Outta Compton julkaistiin vuonna 1988. Suosituimmat biisit ovat Straight Outta Compton ja F*ck tha police Sitä pidetään eräänä merkittävimmistä gangsta rap -tyylilajin julkaisuista. Toinen studioalbumi Efil4zaggin ilmestyi vuonna 1991, minkä jälkeen yhtye hajosi erimielisyyksien seurauksena ja Young riitaantui Eazy-E:n kanssa.
Joulun tarina
Joulun tarina on suomalaislaulaja Kari Tapion joululauluja sisältävä albumi. Se julkaistiin 15. lokakuuta 2001. Kultalevy myönnettiin vuonna 2004. Albumia on myyty yhteensä yli 35 000 kappaletta.
Ida Outhwaite
Toisen maailmansodan jälkeen Outhwaite sanoi sodan vieneen kiinnostuksen keijukaisiin. Hänen taiteellinen silmänsä ei myöskään ollut juuri kehittynyt hänen uransa alkuajoista, ja se mikä oli 1900-luvun alussa ollut suosittua oli tuossa vaiheessa jo banaalia.
Ida Outhwaite asui viimeiset vuotensa Annie Rentoulin kanssa. Hän kuoli 25. kesäkuuta 1960.
Dr. Dre
Death Row Records
Young jätti Death Row Recordsin vuonna 1996, koska yhtiön sisällä oli paljon levottomuutta ja hän piti Suge Knightin johtamistapaa arveluttavana.
Aftermath Entertainment
Death Row Recordsista lähdettyään Young perusti levy-yhtiön Aftermath Entertainment. Uuden yhtiön ensimmäinen julkaisu Dr. Dre Presents...The Aftermath ilmestyi vuonna 1996. Albumin vastaanotto tuotti kuitenkin pettymyksen. Myös yhtiön kautta seuraavana vuonna julkaistu The Firm -yhtyeen levy The Album, jota Young oli mukana tuottamassa, menestyi odotettua huonommin.
Aftermathin noususuunta alkoi, kun yhtiö solmi levytyssopimuksen vielä tuntemattoman rap-artisti Eminemin kanssa. Young tuotti vuonna 1999 julkaistun Eminemin esikoisalbumin The Slim Shady LP:n, josta tuli menestys. Myöhemmin samana vuonna julkaistiin myös Youngin toinen sooloalbumi 2001, joka myi multiplatinaa. Lisäksi muun muassa 50 Cent liittyi Aftermathin riveihin ja saavutti myös paljon suosiota vuoden 2003 debyyttialbumillaan Get Rich or Die Tryin’. pienoiskuva|Dr. Dre vuonna 2008. Muille artisteille tuottamisen ohella Young alkoi työstämään kolmatta ja viimeiseksi jäävää studioalbumiaan, jonka nimeksi kaavailtiin Detox. Hän ei kuitenkaan ollut tyytyväinen Detoxiin ja perui sen julkaisun. Lopulta Youngin kolmas albumi julkaistiin vuonna 2015 nimellä Compton. Levyn inspiraationa toimi samana vuonna julkaistu elämäkertaelokuva Straight Outta Compton, joka kertoo N.W.A.:n tarinan. Young oli mukana tuottamassa elokuvaa. Elokuvassa häntä näyttelee Corey Hawkins.
Young myös suunnitteli kuulokesarjan nimeltä Beats by Dr. Dre (ent. Monster Beats by Dr. Dre) -kuulokemerkille. Young purki myöhemmin sopimuksen Monster Cablen kanssa, jolloin hän alkoi tuottaa itse kuulokkeita nimellä Beats by Dre. Vuonna 2014 Apple osti Beatsin tehden Dr. Drestä yhden rikkaimmista henkilöistä rap-musiikin saralla.
Young kertoi vuonna 2017 osallistuvansa uuden vuonna 2020 valmistuvan esittävien taiteiden keskuksen rakentamiseen Comptoniin lahjoittamalla 10 miljoonaa dollaria. Hän kertoi haluavansa tarjota "lapsille ja nuorille ne tarvikkeet ja sen opin, minkä he ansaitsevat".
Yksityiselämä
Muun muassa juontaja Dee Barnes ja Youngin entinen seurustelukumppani laulaja Michel’le ovat syyttäneet Youngia pahoinpitelystä. Teot tapahtuivat 1990-luvulla. Vuoden 2015 haastattelussa Young pyysi anteeksi naisiin kohdistunutta väkivaltaansa ja kommentoi aihetta sanomalla käyttäneensä tuolloin liikaa alkoholia ilman elämänhallintaa, lisäten ettei se oikeuta hänen tekojaan.
Carel Godin de Beaufort
Jonkheer Karel Pieter Antoni Jan Hubertus (Carel) Godin de Beaufort (10. huhtikuuta 1934 Maarsbergen – 2. elokuuta 1964 Köln) oli hollantilainen kilpa-ajaja. Hän ajoi Formula 1 -luokassa 1957–1964.
F1-urallaan hän osallistui 29 Grand Prix'iin. Ajaessaan Formula 2 -sarjaa hän osallistui kahteen Saksan GP:iin, jotka järjestettiin F1:n kanssa samaan aikaan. Hän ajoi valmistajilta ostamillaan autoilla, jotka oli maalannut oransseiksi. Hänen yksityistallinsa kulki nimellä Ecurie Maarsbergen hänen syntymäpaikkansa mukaan. Uransa aikaisessa vaiheessa häntä pidettiin osaamattomana ja vaarana muille kuljettajille, mutta myöhemmin hänestä tuli suosittu ajaja.
Hänen tavaramerkkinsä oli kuuluisaksi tullut oranssi Porsche 718, jolla hän osallistui kahta osakilpailua lukuun ottamatta kaikkiin osakilpailuihin. Kilpa-auto oli jo hänen ostaessaan jäänyt jälkeen uusimmista formuloista, mutta se oli ainoa, johon hänellä oli varaa. Hän sai lempinimen "Fatty Porsche" raskaan autonsa takia. Persoonallisesti hän ajoi aina ilman kenkiä, ja viimeisessä kilpailussaan hänen nähtiin ajavan Beatles-perukki päässään kypärän sijasta.
De Beaufort kuoli onnettomuudessa Nürburgringillä Saksan GP:n harjoituksissa 1964. Hänen Porschensa ajautui yllättäen ulos surullisenkuuluisassa Bergwerk-mutkassa, jossa monet kuljettajat olivat menehtyneet. Hän kärsi pahoja pää-, rinta- ja jalkavammoja, ja hänet siirrettiin Kölnin neurokirurgiseen sairaalaan. Hän kuoli saamiinsa vammoihin kolme päivää myöhemmin.
Tulokset kilpailuittain
Lähde: (lihavointi tarkoittaa paalupaikkaa ja kursivointi kilpailun nopeinta kierrosta)
Adrian Thomander
Adrian Thomander (1882 Halikko – 1919) oli Turussa voimakkaasti vaikuttanut jugend-arkkitehti, joka suunnitteli Turkuun kymmeniä taloja yksin ja yhdessä veljensä Kaarlo Thomanderin kanssa. Peräti viidesosa Port Arthurin eli Portsan kaupunginosan rakennuksista on Adrian Thomanderin käsialaa. Monia Thomanderin veljesten rakennuksista on purettu mutta lukuisat koristavat yhä Turun katukuvaa.
Adrian Thomander syntyi vaatimattomiin oloihin halikkolaiseen maanviljelijäperheeseen. Työmiehenä ansaituilla varoilla hän opiskeli ja valmistui Turun teollisuuskoulusta tie- ja vesirakennusosastolta 1903 sekä huoneenrakennusosastolta 1904. Vuonna 1904 alkoi myös hänen uransa rakennussuunnittelijana, kun hän alkoi suunnitella rakennuksia Portsaan. Hyvin nopeasti Adrian Thomanderin rakennukset saavuttivat suurta suosiota, ja "pian puoli Turkua halusi itselleen Thomander-talon", kuten Rauno Lahtinen ja Hannu Laaksonen kirjoittavat. Vuosina 1909–1914 Adrian ja Kaarlo Thomanderilla oli yhteinen piirustustoimisto Veljekset Thomander. Tänä aikana veljekset tekivät saumatonta yhteistyötä, mutta valmistuneet piirustukset ovat aina vain toisen veljeksen allekirjoittamia.
Adrian Thomander kuoli helmikuussa 1919 keuhkotautiin, ilmeisesti espanjantautiin.
Voittajan vankkurit
Voittajan vankkurit tai bandwagon-ilmiö (engl. bandwagon effect) on väitetty psykologinen ilmiö, jossa ihmiset siirtyvät voittajan puolelle. Poliittisten vaalien yhteydessä ilmiö tarkoittaa sitä, että mielipidemittauksissa suositun puolueen kannatuksen kasvu ruokkii itseään, kun äänestäjät siirtyvät todennäköisen vaalivoittajan kannattajiksi.
Etymologia
thumb|Amerikkalaisen sirkuksen soittokunnan vaunu on antanut ilmiölle sen nimen. Ilmiön nimitys on käännöslaina englannin kielestä. Se viittaa sirkuksen tai karnevaalin soittokunnan vaunuun (engl. bandwagon), joka houkuttelee musiikillaan väkeä kulkueeseen.
Syyt
Kannatuskyselyn suosikki voi saada uusia kannattajia siksi, että äänestäjät näkevät sen korkean suosion todisteena sen oikeellisuudesta. Ennakkosuosikin asemaan päässeen ehdokkaan arvellaan innostavan liikkuvia äänestäjiä myös pelkällä menestyksellään. Äänestäjä voi myös hypätä odotetun voittajan kelkkaan ajatellessaan, että pienelle puolueelle annettu ääni menee hukkaan. Tätä kokemusta vahvistaa korkea piilevä äänikynnys. Ilmiön voimakkuutta voi lisätä myös se, jos liikkuvien äänestäjien määrä on kasvanut.
Yleisyys
Voittajan vankkurit -ilmiötä on tutkittu jo 1900-luvun alusta lähtien, mutta kiistattomasti sen olemassaoloa ei ole kyetty osoittamaan. Sitä on vaikea tutkia, eikä tutkimuksissa ole saatu johdonmukaista tukea sen vaikutuksesta ihmisten käyttäytymiseen. Eri tutkimuksissa ilmiön voimakkuudeksi on saatu 5–10 prosenttia. Suomessa vuonna 2008 tehdyssä kyselytutkimuksessa kahdeksan prosenttia vastaajista kertoi äänestävänsä mieluimmin mielipidekyselyissä menestyvää ehdokasta tai puoluetta.
On arveltu, että ilmiö vaikuttaa voimakkaimmin enemmistövaalitapaa käyttävissä maissa, kuten Yhdysvalloissa ja Isossa-Britanniassa. Kaksivaiheisessa vaalissa ilmiön on esitetty vaikuttavan ensimmäisen kierroksen voittajan eduksi toisella kierroksella. Suhteellista vaalitapaa käyttävissä vaaleissa ilmiötä on kuitenkin ollut vaikea havaita johdonmukaisesti. Yksi syy siihen on se, että kun puolueiden kirjo on suuri, myös niiden välisellä valinnalla on useita vaikuttimia.
Voittajan vankkurit -ilmiön on esitetty voivan jatkua vaalien jälkeen, kun vaalivoittajan kannatus jatkaa nousuaan ja vaalit hävinneen puolueen kannatus jatkaa laskuaan muutaman kuukauden ajan.
Vaikutus
Jotkut ovat esittäneet, että voittajan vankkurit -ilmiön seurauksena kannatusmittaukset johdattelevat äänestäjiä ja vääristävät vaalitulosta. Joissakin maissa kannatusmittausten julkaiseminen onkin kiellettyä viimeisinä viikkoina ennen vaaleja.
Elementary OS
Elementary OS on Ubuntun LTS:ään (pitkäaikaisen tuen julkaisu, engl. Long Term Support) pohjautuva Linux-jakelupaketti, joka sisältää Pantheon-nimisen käyttäjäystävällisen työpöytäympäristön. Pantheon on kirjoitettu Vala-ohjelmointikielellä ja GTK+ 3 -toolkitillä.
Simpsonit (28. tuotantokausi)
'''Simpsoneiden 28. tuotantokausi''' esitettiin Yhdysvalloissa 25. syyskuuta 2016 – 21. toukokuuta 2017.
Rillumareirevyy (Monty Burns' Fleeing Circus)
Springfield kärsii pahoja vahinkoja tulipalossa. Johtaja Burns tarjoutuu auttamaan uudelleenrakennuksessa sillä ehdolla, että saa järjestää kaupungin stadionilla oman shown'sa.
Ystävät ja perhe (Friends and Family)
Johtaja Burns ottaa Homerin paikan Simpsonin perheen isänä - virtuaalitodellisuudessa.
Bostonin poika (The Town)
Homer raivostuu nähdessään Bartilla bostonilaisen urheilujoukkueen lippalakin. Hän vie perheensä Bostoniin osoittaakseen, miten kamala paikka kaupunki on.
Kauhujen talo, osa 27 (Treehouse of Horror XXVII)
Springfieldin lapset kisaavat johtaja Burnsin kehittämässä selviytymistaistelussa. Lisan mielikuvitusystävä alkaa tappaa Lisan oikeita ystäviä. Bart kuulee Moelta, että Moen kapakassa notkuvat juopot ovatkin salaisia agentteja.
Valeuutisankkuri (Trust But Clarify)
Bart ja Lisa tutkivat Hassu-klovnin epäilyttävää karkkiuutuutta. Homer yrittää saada ylennyksen uusien vaatteiden avulla.
Todellinen toveri (There Will Be Buds)
Homer ja Milhousen isä Kirk alkavat valmentaa lasten lacrosse-joukkuetta. Kirk alkaa pian käymään Homerin hermoille.
Kuubalainen kuuri (Havana Wild Weekend)
Perhe vie terveysongelmista kärsivän isoisä Aben hoitoon Kuubaan.
Kuunteluoppilas (The Last Traction Hero)
Homer loukkaantuu töissä ja joutuu jäämään kotiin. Samalla Marge ystävystyy Smithersin kanssa.
Juutalainen joulu (The Nightmare After Krustmas)
Pastori Lovejoy onnistuu käännyttämään Hassu-klovnin kristityksi. Marge kutsuu Hassun ja tämän tyttären viettämään joulua Simpsoneille.
Filosofiaa ja terapiaa (Pork and Burns)
Marge innostuu japanilaisesta elämäntavasta, minkä seurauksena perhe joutuu luopumaan asioista, jotka eivät enää tuota heille onnea.
Kultamuna, osa 1 (The Great Phatsby Part 1)
Johtaja Burns joutuu salaperäisen musiikkituottajan huijaamaksi ja ajautuu vararikkoon.
Kultamuna, osa 2 (The Great Phatsby Part 2)
Johtaja Burns yrittää saada kaiken menettämänsä takaisin Homerin kanssa.
Rakkaudesta rasvaan (Fatzcarraldo)
Springfieldin pikaruokaravintolat ovat liian terveellisiä Homerille, mutta yhdestä paikasta saa onneksi vielä rasvaista ruokaa.
Vielä hassumpi leiri (Kamp Krustier)
Homerin ja Margen romanttinen elämä kärsii, kun lapset palaavat traumatisoituneina Hassu-klovnin kesäleiriltä.
Kaikki pelaa (A Father's Watch)
Bart saa isoisältään kellon, jota Homer himoitsee.
Oppi vie ojaan (The Caper Chase)
Johtaja Burns perustaa oman yliopiston ja palkkaa Homerin professoriksi.
Parantunut Bart (Looking for Mr. Goodbart)
Bart joutuu rangaistuksena viettämään aikaa vanhusten kanssa, mutta huomaa pian iäkkäällä seuralla olevan hyviäkin puolia.
Moeraaliton temppu (Moho House)
Johtaja Burnsin vanha koulukaveri Nigel lyö Burnsin kanssa vetoa, että saa tärveltyä Homerin ja Margen avioliiton.
Koirakylä (Dogtown)
Oikeus päättää koirien olevan ihmisiä arvokkaampia, ja nelijalkaiset yrittävät ottaa vallan Springfieldissä.
Suomen musiikkikustantajat
alt=|oikea|kehyksetön|320x320px Suomen Musiikkikustantajat ry on 1976 perustettu suomalaisia musiikinkustantajia edustava etujärjestö, johon kuuluu 40 jäsentä. Yhdistys on aatteellinen ja voittoa tavoittelematon. Yhdistys on sekä Säveltäjäin Tekijänoikeustoimisto Teoston että Kopioston jäsenjärjestö. Yhdistyksen toimisto sijaitsee Musiikin satamassa Keilaniemessä osoitteessa Keilasatama 2 A.
Musiikkikustantajien palkinnot kautta aikojen
pienoiskuva|alt=|Jurek Reunamäen vuonna 2018 saama palkinto. Kuvaaja: Mikko Kauppinen 2014
2015
William Edwards Deming
thumb|William Edwards Deming William Edwards Deming (14. lokakuuta 1900 – 20. joulukuuta 1993 Washington, DC) oli yhdysvaltalainen tilastotieteilijä, professori, kirjailija ja konsultti.
Jim Corbettin kansallispuisto
thumb|Norsulauma kansallispuistossa Jim Corbettin kansallispuisto on kansallispuisto Uttarakhandin osavaltiossa Intiassa. Kansallispuisto perustettiin vuonna 1936, ja sen pinta-ala on 520,8 neliökilometriä. Puisto nimettiin Jim Corbettin mukaan, joka oli englantilainen metsästäjä, luonnonsuojelija, kirjailija ja luonnontieteilijä. Corbettilla oli suuri vaikutus kansallispuistoa perustettaessa. Kansallispuistossa asustaa muun muassa tiikereitä, leopardeja, huulikarhuja, villisikoja, sakaaleja ja hyeenoja. Alueella kulkevassa Ramgangajoessa elää karpin sukuista mahseer-kalaa, taimenta ja kaksi krokotiililajia. Kansallispuistossa asuu myös haikaroita, punaviidakkokanoja ja mustafrankoliineja. Alueella kasvaa intianmerantipuuta.
Suomen musiikkikustantajat
Musiikkikustantajien palkinnot kautta aikojen
2016
William Edwards Deming
Demingin saavutuksina pidetään muun muassa Yhdysvaltain sotatarvikemateriaalin laadun parantamista toisen maailmansodan aikana. Häntä pidetään myös yhtenä sodanjälkeisen nousun arkkitehtina Japanissa, missä hän opetti 1950-luvusta lähtien ylimmille yritysjohdoille kuinka parantaa suunnittelua, tuotteiden laatua, testausta ja kuinka lisätä myyntiä kansainvälisten markkinoiden kautta. Demingin opeilla katsotaan olleen merkittävä vaikutus Japanin nousussa innovaativisten, korkealaatuisten tuotteiden valmistajaksi. Häneen yhdistetään myös usein sanat laatujohtamisen isä (J. M. Juran mainitaan usein toisena). Deming on tunnettu muun muassa SPC:n ja PDCA:n kehittäjänä.
Suomen musiikkikustantajat
Musiikkikustantajien palkinnot kautta aikojen
2017
2018
2019
William Edwards Deming
Uran alkuvaiheet
Deming kouluttautui Wyomingin yliopistossa valmistuen elektroniikkainsinööriksi 1921 ja Coloradon yliopistosta diplomi-insinööriksi 1925. Vuonna 1928 jatko-opiskelut Yalen yliopistossa johtivat vielä filosofian tohtorin tutkintoon. Opintojensa viime vaiheissa hän keskittyi matematiikkaan ja matemaattiseen fysiikkaan, joka johti työpaikkaan matemaattisena fyysikkona maatalousministeriössä 1927–1939.